Blažej Baláž

Blažej Baláž (* 29. október 1958, Nevoľné), je slovenský maliar, grafik, tvorca inštalácií, objektov, performancií a vysokoškolský pedagóg.

V rokoch 1973 – 1977 študoval na SUPŠ v Kremnici na oddelení rytia kovov u Terézie Kružlicovej (dnes Súkromná škola umeleckého priemyslu, v rokoch 1977 – 1983 na Vysokej škole výtvarných umení v Bratislave na oddelení grafiky u Oresta Dubaya a Vladimíra Gažoviča. Od roku 1994 je vysokoškolským pedagógom na Trnavskej univerzite, v roku 1996 habilitoval za docenta na Vysokej škole výtvarných umení v Bratislave. Zakladajúci člen združenia Na východ od raja (1998). Žije v Trnave, manžel maliarky Márie Balážovej.

Tvorba 
Blažej Baláž pôsobí v oblasti politického, environmentálneho, aktivistického a neo-konceptuálneho umenia. Jeho tvorba zahŕňa mediálny obraz, práce na papieri, performancie, eventy, kresby, objekty, mail art a grafiku.

Blažej Baláž zahájil svoju maliarsku a grafickú tvorbu abstraktnými juveníliami 70-tych rokov - napríklad abstraktné obrazy Diptych (Keď odchádzajú tí, ktorých máme radi. Spomienka, 1975), Topenie snehu alebo expresívne maľby Speváčka (1978), Traja králi (1979), Slovenský motív (1979) či Turoň (1979)
. V 80-tych rokoch sa venoval najmä neoexpresívnej tvorbe - diela Červený triptych (1986/87), Preobrátená figúra (1987), menší cyklus Synekdocha (1987) zavŕšený rozmernejšou maľbou City nechaj pred dverami. Pre jeho diela z 80-tych rokov je príznačný silný spoločensko - kritický postoj. V grafike sú to cykly Podobenstvá, Onomatopoje a Introspekcie a veľkorozmerná grafika Mechanický raj (1988-1990) s alúziou na postmodernu a východiskom v ľudovom umení. Na konci 80-tych rokov završuje vývin spoločensko-kritickej a sociálnej grafiky línie Sokol - Hložník - Gažovič. Bohaté pozadie vytvárajú konceptuálne texty HROBONJOUR, IDEATH, ktorým sa venuje potom neskôr v 90-tych rokoch. Zaujímavá  je jej inšpirácia v ľudovom umení - predobrazom grafiky bola drevená hračka tzv. "Bába" pochádzajúca z Partizánskej Ľupče (XIX.stor.). Podobný princíp sa opakuje v grafickom liste Chlapci z Črpáklandu (1988). 

V roku 1992 vytvoril z textilného odpadu niekoľko inštalácií pri príležitosti samostatnej výstavy v Galérii Jána Koniarka v Trnave. Neskôr vytvára multiinštalácie, v ktorých mení význam a funkčnosť budov galérií zaplnením všetkých okien textilnými látkami či postrihaným výtvarným časopisom (Postscriptum, 1993, Galéria M. A. Bazovského Trenčín, Postscriptum II, Galéria mesta Bratislavy a Dobrý deň, pani Kopplová, Galéria J. Koniarka v Trnave 1997). 
Od roku 1992 realizuje lingvistické grafiky najprv prostredníctvom zničených matríc svojich predchádzajúcich (školských) prác. Je to cyklus Bľabot a bes, grafiky ako PRINT (1992) , IDEATH, WEAST, EARN, TO BE..., ktoré sú tlačené aj za pomoci opilníkovaných mincí. Tento princíp naplno využíva v roku 1994, napríklad na rozmernom diele Posledná večera, ktorý je obohatený o novú stratégiu - vedomé a kontrolované plesnutie papiera. Princíp tlače z malých mikromatríc - opilníkovaných mincí autor sám nazýva "rozkmitaná matrica". Takou je aj šesť metrov široký ironický Hexameter (1995),, alebo na plátne vytlačená grafika s maliarskym formátom (200 x 300 cm) - 1358 hviezd, 1358 duší (1999), vystavená na bienále grafiky v Ľubľani, tieto tlače mincami sú autorovou autorskou technikou. . 

Od roku 1988 využíva vo svojej tvorbe konceptuálny text. Začiatkom 90-tych rokov sú to prvé texty DEMOCRAZY (1991), DOVERNE 1, 2 a makarónske texty (intertext, intratext) HBOBONJOUR (priekopnícky, prvý vedome segmentovaný text - 1992) ,
SVETLOVEC, POLETIKA. Jeho začiatky určovalo postmoderné citovanie a mixovanie, ale mimoriadne originálne ako prvý na Slovensku si uvedomil, že i konceptuálna práca s jazykom sa musí premeniť, musí sa stať mnohovrstvennou . Neskôr sú to horizontálne postkonceptuálne ironické texty Geld macht frei, NOCREDIT, NOCOMMENT, CELEVRITI , MONEYENOM. V posledných rokoch realizuje bohatý lingvistický výskum v oblasti postkonceptuálneho textu v rozmernom cykle Treptomachia. Najprv sú to tzv. geometrizmy, kde 9-grafémové slová sú vytvorené opilníkovanými mincami - GODSAVEUS, WETRUSTIN, CLEANMONEY. Neskoršie verzie tejto línie symbolizujú farbu a sú viac hermetické ako aj konceptuálne  (napr.WARTEZEIT, WARTERAUM a ďalšie), či kritické - SLOVENSKY a ZLATOKOPI. Posledné dva, ako aj OBRAZNOST, BESTEHLEN a BESTOCKEN sú práce typu "intext", všetko je vo vnútri textu, nie mimo neho. Autor hovorí o akýchsi "readywordoch".. V posledných rokoch prináša Blažej Baláž novotvar - simultánne texty, akými sú napr. TOT0JEZIVOTPRESVINE, TOTOBOLAPOSTEL, HOWMONEYTREES,ODRBMADEMOKRATICKY a ďalšie. Inou kapitolou sú texty, ktoré sa zaraďujú k textom typu "outtext", pre ktoré je typické postkonceptuálne zneisťovanie hraníc medzi médiami (Treptomachia.En - Wart, 2011, Treptomachia.Sk - Vanitas, 2011). .

Začiatkom 90-tych rokov širšie rozvrstvuje tvorbu aj do oblasti, ktorá vzniká s konceptuálnym uvažovaním, ale môže byť zaraďovaná skôr do postminimalizmu. Je to Nádych a výdych 1, 2 (1991), Dematerializácia (1992), Bez názvu, Myšacia dierka (1992). Od polovice 90-tych rokov tvorí postminimalistické materiálové obrazy monochrómnej povahy a so silným konceptuálnym základom, ktoré teoretici zaraďujú do postgeometrickej abstrakcie. Najskôr je to cyklus Pamäť, kde dominuje monumentálna Pamäť 2 / Nezaprášená maľba (1998) s polyuretánovým reliéfom. Neskôr je to autorova stratégia - dvojitý monochróm - farba verzus piliny z mincí, samotné opilníkované mince, mak, zemina, odpad - viditeľná v dielach akými sú Mandaly 1, 2, 3 (1997 -2000) a Mandala 4 (čierna, ktorej prílohou je tzv. Zbierka, súpis zničených mincí opilníkovaním mien celého sveta), Mandala 10 (Zbierka Národnej galérie, Praha), alebo Mandaly 6 a 9 / S parazitmi (2001, 2002). Postupne vznikajú Makové mandaly 5 a 15, tendencia vrcholí v rozmernom Makovom poli, ktoré je nateraz akýmsi zavŕšením postminimalizmu. Maľby - Mandala 17. SK - Nevoľné (2004) a Mandala 18. HR - Orebic (2005) oscilujú na priesečníku Land-artu, konceptu a postminimalizmu či radikálnej maľby. Príbuznými koreláciami sa vyznačuje Mandala 11 - Pasca (2002), ktorej povrch tvorí rôzny subtílny odpad, špina, vlasy, motýlie krídla, špagety na bielom plátne. Takými sú aj čiastočne diela INVESTING a ESTIMATED, tie sú ale vytvorené textom na listoch zo stromov. Postgeometria sa naplno prejavuje aj v Mandale 20 (Východný štvorec 1) a Mandale 21 (Východný štvorec 2) z rokov 2003/07.

Realizuje niekoľko akčných výstupov - akčné umenie - s ekologickým, politickým alebo socio-kultúrnym kontextom (Zákony rastu, performancia 1999, Skarabeus, 1997 , Artwart, performancia 1997). V posledných rokoch (od roku 1993) realizuje zložito štrukturovanú permanentnú akciu My Way a viacero ekologických performancií a eventov, v ktorých rozvíja aktívne Beuysov princíp "sociálnej plastiky". Prisvojením si a pretváraním verejného priestoru pred bytovkou v ktorej býva (lokalizovaná v tesnej blízkosti veľmi vyťaženej dopravnej komunikácie), napĺňa "filozofiu obratov", v tomto prípade ide o aktivizmus na priesečníku sociálneho a ekologogického.

Samostatné výstavy 
 1987 – Mária Balážová – Blažej Baláž, Bratislava, Galéria SFVU - Michalská
 1991 – Mária Balážová – Blažej Baláž / Kresba, grafika, Nitra, Galéria mladých
 1992 – Blažej Baláž / 1 + 1 + 1 = 1, Trnava, Galéria J. Koniarka, Kopplov kaštieľ 
 1992 – Maľba, kresba, inštalácie, Banská Bystrica, Štátna galéria
 1993 – Postscriptum / s M.Balážovou /, Trenčín, Galéria M. A. Bazovského
 1993 – Postscriptum II, Bratislava, Galéria mesta Bratislavy, Mirbachov palác
 1997 – Dobrý deň , pani Kopplová, Trnava, Galéria J. Koniarka, Kopplov kaštieľ
 1999 – Zaprášená voda / 1992-1999 /, Banská Bystrica, Štátna galéria
 2002 – Mária a Blažej Balážovi / Skrytý půvab malby, České Budějovice, Dům umění (CZ)
 2003 – Geld macht Kunst, Trnava, Galéria J. Koniarka, Kopplov kaštieľ
 2006 – Treptomachia.Sk, Brno, Galerie Kabinet (CZ)
 2007 – Blažej Baláž – Texty 1988/2007, Košice, Východoslovenská galéria
 2007 – Blažej Baláž – Texty 1988/2007, Žilina, Považská galéria
 2009 – Blažej Baláž – POSEDLOST, Ostrava, Galerie Student (CZ)
 2009 – Blažej Baláž – SUCHARATOLEST, Bratislava, Dom umenia
 2009 – Blažej Baláž – WARTEZEIT, Wien, Slowakisches Institut (AT)
 2011 – Blažej Baláž – Konceptuálne texty, Liptovský Mikuláš, Liptovská galéria P. M. Bohúňa
 2011 – Mária Balážová, Blažej Baláž – Post-Geo-Text, Berlin, Slowakisches Institut, (D)
 2012 – Blažej Baláž – EINEMU, Nitra, Nitrianska galéria
 2013 – Blažej Baláž - Travestie, Martin, Turčianska galéria
 2014 – Blažej Baláž: Private/Public, Nové Zámky, Galéria umenia Ernesta Zmetáka
 2015 – Blažej Baláž: Keď aktivizmus sa stáva umením / When Activism Becomes Art, Banská Bystrica, Stredoslovenská galéria
 2018 – Blažej Baláž: ghOstwriter, Banská Bystrica, Stredoslovenská galéria

Kolektívne výstavy (výber) 
 1987 – Salón mladých ´87, Bratislava
 1988 – Medzinárodné bienále grafiky, Krakow, (PL)
 1988 – Mladé slovenské umenie, Bukarest (RO)
 1989 – Ľ Europe des Graveurs, Grenoble (F)
 1989 – 18th International Print Biennale, Ljubljana (YU)
 1990 – Intergrafik 90, Berlin (D)
 1990 – Drawing 1990, Provo (USA)
 1991 – International Print Triennial, Krakow (PL)
 1991 – The European Triennial Competition of Non-traditional Graphic, Praha (CZ)
 1992 – 5. Trienále kresby. Wroclaw, (PL)
 1992 – 10th Norwegian International Print Triennale, Fredrikstad (N)
 1994 – International Print Triennial, Krakow (PL)
 1994 – Intergrafia ´94 – World Award Winners Gallery, Katowice (PL)
 1995 – Seitenwechsel , Heidelberg, Heidelberger Schlos (D)
 1995 – 21st International Print Biennale, Ljubljana, Moderna Galerija (SL)
 1995 – 12th International Biennale of Small Sculpture, Murska Sobota, Galerija Murska Sobota (SL)
 1995 – Interactions II, Novara, Gallery UXA (I)
 1996 – 10th Seoul International Print Biennale, Seoul, Il Min Cultural center (Korea)
 1997 – International Print Triennial ´97, Cracow, Bunkier Sztuki (PL)
 1997 – Picturale, Est, Strasbourg, Ľ Espace – Exposition de la CCI, Altkirch, CRAC Alsace (FR)
 1998 – Postmoderna v umení 2.pol. 80.rokov , Banská Bystrica, Stredoslovenská galéria 
 1999 – 23rd International Biennial of Graphic Arts, Ljubljana, Moderna galerija (SL)
 2001 – LIGHThouse, Žilina, Považská galéria umenia
 2001 – Umenie akcie 1989 - 2000, 1989-2000, Poprad, Tatranská galéria
 2001 – Object / object, Prague, The Czech Museum of Fine Arts (CZ)
 2002 – 2ème Biennale internationale ď estampe contemporain, Trois – Rivières, La Maison de la culture (Canada)
 2002 – Nový koniec maľby, Trnava, Galéria Jána Koniarka
 2005 – New Zlin Salon 2005 / Contemporary Czech and Slovak Fine Art, Zlín, House of Art (CZ)
 2005 – Contemporary Slovak Painting 2000-2005, Prague, City Gallery (CZ)
 2006 – Slovenská grafika 20. storočia, Banská Bystrica, Stredoslovenská galéria
 2007 – Kvintakord, Prague, Gallery of the Slovak Institut (CZ)
 2008 – Sociálna sonda v réžii Veroniky Rónaiovej, Brno, Galérie u Dobrého pastýře (CZ)
 2009 – Intertext / From conceptual to postconceptual text, Galéria Jána Koniarka, Trnava
 2010 – Formate der Transformation 89-09, MUSA - Museum auf Abruf, Vienna, (AT)
 2010 – After Hours : Phase 2 / Artists from Slovakia, Santa Ana, Orange County Center for Contemporary Art, USA
 2011 – 1st International Biennial of Drawing , Municipal Muzeum, Győr, (HU)
 2011 – Sedmokrásky a klony, Slovenská národná galéria, Bratislava
 2011 – ObraSKov, Wannieck Gallery, Brno, (CZ)
 2012 – 5th International Drawing Competition Wroclaw 2012, Muzeum Architektury, Wroclaw, (PL)
 2012 – Krv , Slovenská národná galéria, Bratislava
 2014 – 9th International Biennial of Drawing Pilsen 2014, Plzeň, (CZ)
 2015 – Close-Up, etc.Galerie, Praha (CZ)
 2015 – Poe(Vi)zia, Bratislava, Galéria Médium
 2015 – Here and Now, Műcsarnok, Budapest (HU)
 2015 – XII International Graphic Art Biennale Dry Point, Uzice, Gradska galerija (RS)
 2015 – Jiný pohled /Tvorba laureátů Bienále kresby Plzeň 1996 – 2014, Plzeň (CZ)
 2015 – 5th International Drawing Triennial, Tallin Art Hall, Tallin (EE)
 2016 – Osten Biennial of Drawing, Skopje (MK)
 2016 – Spoločensky živí, Galéria SVU – Umelka, Bratislava
 2018 – International Print Triennial Kraków 2018, Cracow, Międzynarodowe Triennale Grafiki w Krakowie, (PL)
 2018 – Osten Biennial of Drawing, Skopje (MK)
 2019 – International Drawing Biennale India 2018-19, New Delhi (India)
 2019 – SIGNAL – The Story of (Post-) conceptual art in Slovakia, Budapest, Ludwig Museum (HU)

Ocenenia 
 1987 – Čestné uznanie, Súčasná slovenská grafika IX, Banská Bystrica
 1990 – Award of Excellence, 6th International Miniature Print Biennale, Seoul ( South Korea)
 1995 – Cena Masarykovej akadémie umění, Praha (CZ)
 1996 – Cena Ex Aequo, Súčasná slovenská grafika XIII, Banská Bystrica
 2005 – Cena mesta Banská Bystrica, Súčasná slovenská grafika 16, Banská Bystrica
 2008 – Cena mesta Trnava
 2014 – Cena Unie výtvarných umělců České Republiky, 9. Mezinárodní bienále kresby Plzeň 2014 (CZ)
 2016 – Special Award by the Jury - Osten Biennial of Drawing 2016, Skopje (MK)

Zastúpenie v zbierkach (výber) 
 Slovenská národná galéria, Bratislava
 Galéria mesta Bratislavy, Bratislava
 Východoslovenská galéria, Košice
 Stredoslovenská galéria, Banská Bystrica
 Galéria J. Koniarka, Trnava
 Galéria M. A. Bazovského, Trenčín
 Národní galerie, Praha (CZ)
 Moravská galerie v Brně, Brno (CZ)
 Osten Museum of Drawing, Skopje (MK)
 Muzeum Archidiecezjalne, Katowice (PL)
 Miejska Galeria Sztuki, Lodž (PL)
 Cremona Civic Museum, Prints Cabinet (I)
 Friske Museum], Leuwarden (N)

Najznámejšie diela 
 Červený triptych (1986/87)
 Mechanický raj (1988 – 90)
 Oklamaná figura (1988)
 Chlapci z Črpáklandu (1988)
 Nádych a výdych 1 (1991)
 Bez názvu (1991)
 Výkh/lad/ (1992)
 HROBONJOUR (1992)
 POLETIKA (1993)
 Postscriptum II' (1993)
 Postscriptum IV (1993)
 Moja cesta (1993 – )
 Posledná večera, (1994) – (Zbierka Východoslovenskej galérie Košice) 
 Hexameter (1995)
 Artwart (1997)
 Skarabeus (1997)
 Dobrý deň, pani Kopplová (1997)
 Pamäť 2 (Nezaprášená maľba) (1998)
 Mandala 4 /Čierna, (1997 – 2000) – (Zbierka Galérie J. Koniarka, Trnava)  
 Geld macht frei (2001)
 Makové pole (2001/02)
 MONEYENOM (2003)
 GODSAVEUS (2003)
 CELEVRITI (2004)
 WETRUSTIN (2004-2007)
 Treptomachie – O-NIE 1-104 (2005)
 ZLATOKOPI (2006)
 WART 1 – 4 (2007)
 WARTERAUM (2007)
 WARTEZEIT (2007)
 TOTOJEZIVOTPRESVINE (2007)
 SUCHARATOLEST (2008)
 BESTEHLEN (2007/09)
 Treptomachia.Sk - Vanitas, 2011
 Treptomachia.En - Wart, 2011
 Umenie po poézii 6 / IAMAPERIPHERALARTIST, 2011/12
 Umenie po poézii 7 / IAMAPSEUDOCONCEPTUALARTIST, 2012
 Umenie po poézii 8 / IAMACHECHEN, 2012
 Treptomachia.wd / EINTOTESKAPITALKUNSTEMU, 2014 
 OSTWEST/RITZAPADU, 2014 
 12 spôsobov zabíjania'', 2018

Bibliografia 
 autorské monografie a katalógy:

Referencie

Pozri aj 
 konceptuálne umenie
 konceptuálny text
 postminimalizmus
 postgeometrická abstrakcia
 akčné umenie
 performancia (akčné umenie)
 event (akčné umenie)

Externé odkazy 
 bbalaz.sk
 www.artfacts.net
 artgallery.sk
 Diela Blažeja Baláža

Slovenskí maliari
Slovenskí pedagógovia
Slovenskí výtvarníci
Osobnosti z Trnavy
Osobnosti z Nevoľného
Absolventi Súkromnej školy umeleckého priemyslu (Kremnica)